Hvalfjarðarsveit opnar vefsvæði fyrir frambjóðendur Eins og komið hefur fram í fréttum verður kosið óhlutbundinni kosningu í Hvalfjarsveit 31. maí nk . Ekkert framboð skilaði inn framboðslistum fyrir lokafrest sl. laugardag . Á fundi sveitarstjórnar 8. apríl síðastliðinn var samþykkt að kæmi til óhlutbundinna kosninga myndi Hvalfjarðarsveit opna vefsvæði á heimasíðu sveitarfélagsins til þess að kynna þá frambjóðendur sem óska og vilja nýta sér þennan möguleika . Vefsvæðið hefur nú verið opnað og tengt heimasíðu sveitarfélagsins . Slóðin á vefinn er : www.hvalfjordur2014.is Þeim sem hyggjast gefa kost á sér er þar bent á að sækja um aðgang að vefsvæðinu til að koma upplýsingum um sig á framfæri . Tekið skal fram að þrátt fyrir að einstaklingar skrái sig á síðuna , þar sem þeir lýsa yfir vilja til að bjóða sig fram til sveitarstjórnar , þá eru allir kjörgengir einstaklingar í kjöri og er það lögbundin skyldu allra að taka kjöri , hafi þeir ekki setið í sveitarstjórn áður . Þá er hægt að óska eftir að vera undanþeginn kjöri jafn langan tíma og seta í sveitarstjórn hefur varað .